hotchpotch/miracl-hf-unified huggingface dataset:
อินโฟกราฟิก
อินโฟกราฟิก () หรือ อินฟอร์เมชันกราฟิก () เป็นการแสดงผลของข้อมูลหรือความรู้โดยภาพที่อ่านและเข้าใจง่าย งานกราฟิกประเภทนี้นิยมใช้สำหรับข้อมูลที่มีความซับซ้อน ตัวอย่างเช่น ป้าย แผนที่ งานวิจัย โดยอินโฟกราฟิกนี้ยังคงนิยมใช้ในสายงานด้าน วิทยาการคอมพิวเตอร์ คณิตศาสตร์ สถิติศาสตร์ เพื่อให้แสดงถึงข้อมูลที่ซับซ้อนให้ง่ายขึ้น
ปัจจุบันอินโฟกราฟิกปรากฏตามสื่อ ตามป้ายสาธารณะ หรือแม้แต่คู่มือการใช้งานในหลายอย่าง ซึ่งแสดงในลักษณะของตัวอักษร หรือสัญลักษณ์ ตัวอย่างที่มักเห็นได้บ่อยเช่น แผนที่รถไฟฟ้า แผนผังอาคาร แผนภาพการพยากรณ์อากาศ และข้อมูลทางด้านสถิติ ที่ปรากฏตามสื่อสาธารณะ
อินโฟกราฟิกกล่าวรวมถึงการแสดงผลของข้อมูล โดยใช้งานเครื่องมือต่างๆ เช่น แผนผัง แผนภูมิ กราฟ ตาราง ไดอะแกรม แผนที่ โดยอินโฟกราฟิกที่เห็นได้บ่อยเช่น แผนภูมิแท่ง แผนภูมิวงกลม และ ตารางที่ใช้สรุปข้อมูลทางสถิติ ไดอะแกรมส่วนใหญ่จะใช้แสดงถึงการทำงานของงานที่เป็นระบบ และมีการใช้งานสำหรับผังองค์กรที่แสดงถึงเส้นของสายอำนาจ ในขณะที่ไดอะแกรมลักษณะโฟลว์ชาร์ตจะแสดงถึงเส้นทางของการเคลื่อนที่ซึ่งบ่งบอกให้เห็นถึงความเป็นเอกลักษณ์ของพื้นที่นั้นๆ
ส่วนประกอบหลักของอินโฟกราฟิกคือเนื้อหาที่เป็นข้อมูล สารสนเทศ หรือ ความรู้ ที่ถูกนำมาแสดงผลในลักษณะของงานกราฟิกส์ โดยถูกนำมาจัดเรียงในลักษณะของ เส้น กล่อง ลูกศร สัญลักษณ์ หรือ พิกโตแกรม เพื่อให้ง่ายต่อความเข้าใจ นอกจากข้อมูลหลักที่แสดงผลออกมาทางกราฟิกแล้ว ข้อมูลเสริมเช่น คำอธิบายเพิ่มเติม สัดส่วนสเกลในแผนที่ รวมถึงป้ายกำกับ ยังคงเป็นอินโฟกราฟิกที่เสริมเข้ามาในชิ้นงาน
การอ่านและการตีความหมายของงานอินโฟกราฟิก จะมีหลายระดับโดยระดับพื้นฐาน งานอินโฟกราฟิกส์ที่ใช้ข้อมูล สี หรือ สัญลักษณ์ที่เป็นสากล ที่เข้าใจง่ายเพื่อให้ผู้อ่านสามารถได้ข้อมูลที่แสดงผลได้อย่างรวดเร็ว เช่น การใช้สีแดงแสดงถึงข้อมูลที่เร่งด่วน หรือเป็นอันตราย หรือการใช้สีเขียวแสดงถึงบริเวณป่าไม้ และสีฟ้าแทนพื้นน้ำบนแผนที่
ในขณะเดียวกันอินโฟกราฟิกส์ที่มีความซับซ้อนของข้อมูลสูง จำเป็นต้องมีการเข้าใจรูปแบบของสัญลักษณ์เป็นพื้นฐานถึงจะเข้าใจข้อมูลทั้งหมดภายในงานนั้น เช่น สัญลักษณ์สี่เหลี่ยมแทนสถานีรถประจำทาง ขณะที่สัญลักษณ์วงกลมแทนป้ายจอดรถประจำทาง
รางวัลการ์ตูนนานาชาติ
รางวัลการ์ตูนนานาชาติ () เป็นรางวัลประจำปีซึ่งจัดขึ้นที่ประเทศญี่ปุ่น เพื่อมอบเป็นเกียรติแก่ นักวาดการ์ตูน ถูกจัดตั้งขึ้นเมื่อเดือนพฤษภาคม พ.ศ. 2550 เพื่อมอบรางวัลให้กับนักวาดการ์ตูนที่ช่วยส่งเสริมวัฒนธรรมการวาดการ์ตูนในต่างประเทศ โดยมีจุดประสงค์เพื่อส่งเสริมความเข้าใจอันดีต่อวัฒนธรรมนิยมของประเทศญี่ปุ่น
ชายฝั่งตะวันออกของสหรัฐ
ฝั่งทะเลด้านตะวันออกของสหรัฐอเมริกา หรือเรียกว่า ชายฝั่งตะวันออก () หมายถึง รัฐฝั่งทะเลซึ่งตั้งในภาคกลางหรือภาคเหนือของสหรัฐอเมริกา โดยมีอาณาเขตติดต่อกับมหาสมุทรแอตแลนติก และแคนาดา ด้วยเหตุผลทางด้านภูมิศาสตร์ คำว่า "ชายฝั่งตะวันออก" (Eastern Seaboard) ได้มีการใช้อย่างกว้างขวาง; ในการใช้ที่ได้รับความนิยม "East Coast" มักเป็นคำที่ใช้ซึ่งเจาะจงหมายถึงเฉพาะครึ่งทางเหนือของพื้นที่ดังกล่าวเท่านั้น ซึ่งเป็นที่รู้จักกันว่าภาคตะวันออกเฉียงเหนือ ส่วนครึ่งทางใต้ของพื้นที่ดังกล่าวมักถูกพิจารณาว่าเป็นภาคใต้หรือภาคตะวันออกเฉียงใต้
เขตมหานครหลักของฝั่งทะเลด้านตะวันออกรวมไปถึงนครขนาดใหญ่และพื้นที่โดยรอบของบอสตัน, โปรวิเดนซ์, นิวยอร์กซิตี, บัฟฟาโล, ฟิลาเดลเฟีย, บัลติมอร์, วอชิงตัน, ริชมอนด์, ราลี, ชาร์ลอตต์, ออร์แลนโด, แอตแลนตา, แจ็กสันวิลล์, ไมอามี ประชากรโดยประมาณของพื้นที่ดังกล่าว จากรัฐเมนจนถึงรัฐฟลอริดา อยู่ที่ 111,508,688 คน (ราว 36% ของประชากรทั้งประเทศ)
โรงเรียนศรีเอี่ยมอนุสรณ์
โรงเรียนศรีเอี่ยมอนุสรณ์ เป็นโรงเรียนที่จัดการเรียนการสอนในระดับประถมศึกษา สังกัดสำนักงานเขตบางนา กรุงเทพมหานคร ตั้งอยู่เลขที่ 111/2 ถนนเทพรัตน กิโลเมตรที่ 4 แขวงบางนาเหนือ เขตบางนา กรุงเทพมหานคร ชื่อโรงเรียนได้นำมาจากสมณศักดิ์ของพระครูศรีวรพินิจ ผู้ก่อตั้งโรงเรียน และชื่อสกุลของคุณย่าขาบ อ่องเอี่ยม ผู้บริจาคที่ดิน ทั้งนี้ เพื่อเป็นอนุสรณ์ จึงกำหนดให้ตั้งชื่อโรงเรียนว่า "โรงเรียนศรีเอี่ยมอนุสรณ์"
แหวนพรหมจรรย์
พรหมจรรย์ (Purity Ring หรือ Chastity Ring, Abstinence Ring) เป็นเครื่องประดับที่ถูกสร้างขึ้นเมื่อยุคคริสต์ทศวรรษ 1990 โดยกลุ่มรณรงค์ให้มีเพศสัมพันธ์เพียงเหมาะสมของศาสนาคริสต์ในสหรัฐอเมริกา ผู้สวมจะได้รับแหวนนี้เป็นของขวัญจากผู้ปกครองเป็นส่วนมาก โดยเฉพาะวันเกิดของตัวเองที่ย่างเข้าสู่ช่วงวัยรุ่น โดยการสวมแหวนนี้เปรียบเสมือนคำสาบานกับพระเจ้าว่าจะไม่มีเพศสัมพันธ์กับใครจนกว่าจะแต่งงานเท่านั้น แม้ว่าในภายแรกนั้นแหวนนี้ถูกจัดทำในสหรัฐอเมริกาเท่านั้น แต่ปัจจุบันก็ได้แพร่หลายไปในประเทศอื่นๆ แม้ผู้ใส่จะไม่ใช่ศาสนาคริสต์ก็ตาม เพราะเปรียบเสมือนเครื่องเตือนใจอย่างหนึ่ง การถอดแหวนออกจะกระทำได้เมื่อผู้สวมได้เมื่อสูญเสียความบริสุทธิ์หรือแต่งงานแล้วเท่านั้น หากถอดแหวนออกเมื่อยังไม่ได้เข้าพิธีสมรสก็ถือว่าผิดคำสาบานกับพระเจ้า นิ้วที่สวมใส่ไม่มีการบังคับ แต่ส่วนใหญ่จะถูกปลูกฝังให้สวมที่นิ้วนางข้างซ้าย เมื่อสมรสแล้วจึงใช้แหวนแต่งงานมาสวมแทน ปัจจุบันนี้ ได้มีการสร้าง Purity Necklace (สร้อยคอ) ขึ้นมาด้วย หากผู้สวมแหวนไม่สามารถสวมได้ในบางสถานการณ์ ก็สามารถถอดได้ นอกจากนี้ บางคนได้เปลี่ยนจากแหวนให้เป็นสร้อยคอโดยการใช้สายสร้อยคล้องกับแหวนไว้แล้วคล้องคอไว้ ก็ถือว่าเป็นการสวมอีกแบบหนึ่ง แหวนนี้มักจะถูกสลักเป็นคำส่วนใหญ่ โดยมักใช้เป็นคำว่า True Love Waits แต่ปัจจุบันเริ่มมีการประดับเพชรและตัดคำออกเพื่อความทันสมัยขึ้นแล้ว
พิพิธภัณฑ์มีชีวิต
พิพิธภัณฑ์มีชีวิต หรือ พิพิธภัณฑ์กลางแจ้ง เป็นลักษณะชนิดหนึ่งของพิพิธภัณฑ์ที่แสดงในบริเวณกว้าง ซึ่งพิพิธภัณฑ์กลางแจ้งแห่งแรกเกิดขึ้นที่สแกนดิเนเวีย ซึ่งต่อมาแนวคิดเรื่องพิพิธภัณฑ์กลางแจ้งได้แพร่กระจายไปทั่วทวีปยุโรปและทวีปอเมริกาเหนือ พิพิธภัณฑ์กลางแจ้งรู้จักกันในหลายชื่อว่า พิพิธภัณฑ์มีชีวิต พิพิธภัณฑ์สิ่งก่อสร้าง หรือ พิพิธภัณฑ์พื้นบ้าน 
พิพิธภัณฑ์มีชีวิตเป็นลักษณะเฉพาะอย่างหนึ่งของพิพิธภัณฑ์กลางแจ้งที่บุคคลในบริเวณนั้น จะมีการแต่งกายและการแสดงในลักษณะของยุคสมัยเก่า โดยบุคคลจะประพฤติปฏิบัติตัวราวกับว่าพักอาศัยอยู่ในโบราณ โดยมีจุดประสงค์เพื่อแสดงวัฒนธรรมสมัยก่อนให้กับผู้ชมในยุคปัจจุบันได้เห็น พิพิธภัณฑ์มีชีวิตส่วนใหญ่จะมีการแสดงหลายอย่างไม่ว่า การตีเหล็ก การตีดาบ การทำเหมือง การรีดนมวัว การทอผ้า หรือ การวาดรูป เป็นต้น
จุดหลักของพิพิธภัณฑ์มีชีวิตที่ำสำคัญคือ (1) วัฒนธรรม ธรรมชาติ และประวัติศาสตร์ (2) ข้อมูลความรู้ และ (3) กิจกรรมของชุมนุม
การเรียกชื่อของพิพิธภัณฑ์สองรูปแบบนี้สามารถสลับใช้กันได้ โดยจุดหมายเหมือนกันคือ เน้นวัฒนธรรม สิ่งแวดล้อม และประวัติศาสตร์ โดยจุดแตกต่างในแนวคิดของการตั้งชื่อคือ พิพิธภัณฑ์มีชีวิตจะเน้นการมีคนและกิจกรรมของชุมชนเป็นส่วนประกอบของระบบมากกว่า พิพิธภัณฑ์กลางแจ้งที่จะเน้นสิ่งก่อสร้างและอาคารกว่า อย่างไรก็ตามพิพิธภัณฑ์มีชีวิตบางแห่งยังมีการเน้นส่วนประกอบโครงสร้างและอาคารเป็นส่วนสำคัญ เช่นเดียวกับพิพิธภัณฑ์กลางแจ้งบางแห่ง มีการเน้นคนเช่นเดียวกัน
เป้าหมายของพิพิธภัณฑ์มีชีวิตคือเพื่อแสดงให้นักท่องเที่ยวสามารถเข้าชมและเรียนรู้วัฒนธรรม ธรรมชาติ และประวัติศาสตร์ผ่านประสาทสัมผัสทางกายภาพนั้นนอกเหนือจากการอ่านในหนังสือ แม้กระนั้นพิพิธภัณฑ์มีชีวิตในอเมริกาบางครั้งจะถูกวิจารณ์โดยนักวิชาการและนักประวัติศาสตร์ว่าการแสดงบางอย่างบิดเบือนจากประวัติศาสตร์จริง และบางครั้งเพื่อบิดเบือนประวัติศาสตร์ในแง่ลบของชุมชนหรือพื้นบ้านบริเวณนั้น
ในทวีปอเมริกาเหนือ พิพิธภัณฑ์กลางแจ้งจะนิยมถูกเรียกว่า พิพิธภัณฑ์มีชีวิต (living museum) โดยพิพิธภัณฑ์มีชีวิตแห่งแรกตั้งอยู่ที่ หมู่บ้านกรีนฟีลด์ ในรัฐมิชิแกน ก่อตั้งโดย เฮนรี ฟอร์ด ในปี ค.ศ. 1928 โดยมีจุดประสงค์เพื่อทำเป็นพิพิธภัณฑ์เก็บของสำคัญของตน ซึ่งต่อมาในปี ค.ศ. 1934 โคโลเนียลวิลเลียมส์เบิร์กได้กลายมาเป็นต้นแบบของพิพิธภัณฑ์มีชีวิตต่อที่อื่นต่อไป พิพิธภัณฑ์มีชีวิตของอเมริกาเหนือ จะแตกต่างกับพิพิธภัณฑ์มีชีวิตของยุโรปตรงที่ มีลักษณะเฉพาะในการยังคง วัฒนธรรม ธรรมชาติ และประวัติศาสตร์ของพื้นที่ แตกต่างจากทางฝั่งยุโรปที่เน้นในการเก็บรักษารูปลักษณ์ของอาคารและสิ่งก่อสร้าง
ไตรภาคี
ไตรภาคี (; มาจากภาษาฝรั่งเศส "entente" หมายถึง "ข้อตกลง") คือ ชื่อเรียกของพันธมิตรระหว่างอังกฤษ ฝรั่งเศส และรัสเซีย ก่อนสงครามโลกครั้งที่หนึ่ง เพื่อเป็นพันธมิตรเพื่อยับยั้งฝ่ายมหาอำนาจกลาง และยังเป็นแผนการของฝรั่งเศสซึ่งต้องการโอบล้อมจักรวรรดิเยอรมัน
พันธมิตรของอำนาจทั้งสามมีเพิ่มมากขึ้นจากการทำข้อตกลงหลายฉบับกับโปรตุเกส ญี่ปุ่น สหรัฐอเมริกา และสเปน ทำให้เกิดเป็นอำนาจที่แข็งแกร่งเพื่อถ่วงดุล "ไตรพันธมิตร" อันประกอบด้วยเยอรมนี จักรวรรดิออสเตรีย-ฮังการี และอิตาลี
ไพรีน
ไพรีน () เป็นสารประกอบโพลีไซคลิกอะโรมาติกไฮโดรคาร์บอน (PAH) ที่มีวงเบนซีนเชื่อมติดกัน 4 วง เป็นวงแบน ลักษณะเป็นของแข็งไม่มีสี เกิดจากเผาไหม้ไม่สมบูรณ์ของสารประกอบอินทรีย์
ไพรีนพบครั้งแรกในน้ำมันดินถ่านหินโดยพบได้ถึง 2% มีโครงสร้างแบบเรโซแนนซ์ที่เสถียรกว่าสาร PAHs ตัวอื่นที่เป็นไอโซเมอร์ของฟลูโอแรนทีนเหมือนกัน เกิดขึ้นได้มากจากสภาพการเผาไหม้ ตัวอย่างเช่นเกิดจากการใช้รถยนต์ประมาณ 1 ไมโครกรัม/ กิโลเมตร
การเกิดปฏิกิริยาออกซิเดชันกับโครเมตได้ perinaphthenone และ 1 ,4,5,8 - tetracarboxylic acid โดยผ่านลำดับของปฏิกิริยาไฮโดรจีเนชันและมีความไวต่อปฏิกิริยา halogenation, ปฏิกิริยาการเติมของ Diels-Alder และปฏิกิริยาไนเตรชันที่มีความจำเพาะที่แตกต่างกัน
ไพรีนและอนุพันธ์มีการใช้ในการผลิตสีย้อมเชิงพาณิชย์เช่น pyranine และ naphthalene - 1 ,4,5,8 - tetracarboxylic acid อนุพันธ์ของไพรีนยังเป็นโมเลกุลที่มีคุณค่าสำหรับใช้เป็นโพรบเรืองแสงในกล้อง fluorescence spectroscopy ซึ่งให้ควอนตัมมากและอายุการใช้งานนาน (0.65 และ 410 nanosecond ตามลำดับในเอทานอลที่ 293K) การปล่อยสเปกตรัมมีความไวสูงต่อตัวทำละลายมีขั้วได้ ดังนั้นไพรีนถูกนำมาใช้เป็นโพรบเพื่อตรวจสอบสภาพแวดล้อมที่มีตัวทำละลาย การปล่อยสเปกตรัมจะมีความเข้มต่างไปขึ้นกับการทำปฏิกิริยากับตัวทำละลาย
แม้ว่าจะไม่เป็นปัญหามากเท่าเบนโซไพรีน แต่จากการศึกษาในสัตว์พบว่าไพรีนเป็นพิษต่อตับและไต
แอนทราซีน
แอนทราซีน () เป็นสารประกอบโพลีไซคลิกอะโรมาติกไฮโดรคาร์บอนที่เป็นของแข็ง ประกอบด้วยวงเบนซีน 3 วง ได้มาจากน้ำมันดินหรือการสลายตัวด้วยความร้อนอื่นๆ ใช้ในอุตสาหกรรมการผลิตสีalizarin ใช้ในการรักษาเนื้อไม้ ยาฆ่าแมลง และสารเคลือบ เป็นสารไม่มีสีแต่จะให้สีน้ำเงิน (400-500 nm) ภายใต้รังสีอัลตราไวโอเลต
วิธีคลาสสิกในการสังเคราะห์แอนทราซีนในห้องปฏิบัติการ ใช้ปฏิกิริยา cyclodehydration ของ o-methyl- หรือ o-methylene-substituted diarylketones
เขมรัชต์ สุนทรนนท์
เขมรัชต์ สุนทรนนท์ (ชื่อเล่น : อ๋อง) เป็นนักจัดรายการวิทยุทางคลื่น 94 อีเอฟเอ็ม
เขมรัชต์ สุนทรนนท์ (ชื่อเล่น : อ๋อง) เกิดเมื่อวันที่ 2 มิถุนายน พ.ศ. 2527 ที่โรงพยาบาลยศเส เป็นชาวกรุงเทพมหานคร เป็นลูกชายคนที่ 3 ของครอบครัว "สุนทรนนท์" ในปี พ.ศ. 2549 อ๋องได้ออกอัลบั้มที่ชื่อ MALI ในฐานะนักร้องนำของวงมะลิ กับค่ายสนามหลวงมิวสิก ซึ่งถือว่าประสบความสำเร็จในระดับหนึ่ง แต่ผลงานที่สร้างชื่อให้กับอ๋องก็คือ พิธีกรรายการไฟว์ไลฟ์ และนักจัดรายการวิทยุทาง 91.5 ฮอตเอฟเอ็ม ปัจจุบันผลงานของ "อ๋อง" ก็คือ พิธีกรรายการ ดีเจเฮไทม์ อร่อยเหยียบเบรก EFM on TV และนักจัดรายการวิทยุทางคลื่น 94 อีเอฟเอ็ม
ด้านชีวิตส่วนตัว อ๋องเคยปฏิเสธข่าวซึ่งหาว่าตนเป็นชายรักชาย ปัจจุบันได้ออกมายอมรับแล้วว่าตนเป็นเกย์ ซึ่งทางบ้านก็ยอมรับและได้พาแฟนหนุ่มไปพบครอบครัวเรียบร้อยแล้ว
ฮอต 91.5 เอฟเอ็ม
ฮอต 91.5 เอฟเอ็ม () เป็นรายการทางสถานีวิทยุ ในเครือเอไทม์ มีเดีย และ จีเอ็มเอ็ม แกรมมี่ ที่เปิดเพลงไทยสากลแนวฟังสบาย ตลอด 24 ชั่วโมง
วันจันทร์-วันพฤหัสบดี
วันศุกร์
ยัยตัวร้ายกับนายเจี๋ยมเจี้ยม
ยัยตัวร้ายกับนายเจี๋ยมเจี้ยม (; ) เป็นภาพยนตร์โรแมนติคคอเมดี้จากเกาหลี ที่กำกับโดย กวัก แจ-ยง นำแสดงโดย ช็อน จี-ฮย็อน และชา แท-ฮย็อน ซึ่งเป็นเรื่องราวของการพบกันโดยบังเอิญระหว่างหญิงสาวบนรถไฟกับชายหนุ่ม โดยดัดแปลงมาจากจดหมายรักที่เขียนขึ้นโดย คิม โฮ-ชิก ชายผู้ซึ่งนำเรื่องเหล่านี้มาใส่ไว้ในอินเทอร์เน็ตในเบื้องต้น และดัดแปลงเป็นนวนิยายในเวลาต่อมา
ภาพยนตร์ชุดนี้ ถือเป็นภาพยนตร์ที่ประสบความสำเร็จอย่างสูงในเกาหลีใต้ และเมื่อได้จัดฉายในเอเชียก็ประสบผลสำเร็จอย่างถล่มทลายในหลายประเทศ ทั้งญี่ปุ่น, จีน, ไต้หวัน, ฮ่องกง, สิงคโปร์ ตลอดจนถึงไทย มากพอกับกับภาพยนตร์เรื่องไททานิค นอกจากนี้ ยังได้รับการรีเมคในเวอร์ชันอเมริกัน โดยทางไทยได้ใช้ชื่อเรียกภาพยนตร์เวอร์ชันอเมริกันว่า ยกหัวใจให้"ยัยตัวร้าย" รวมถึงมีการรีเมคเป็นละครโทรทัศน์ของญี่ปุ่น ที่เริ่มฉายในเดือนเมษายน ค.ศ. 2008
เนื้อเรื่องกล่าวถึงนักศึกษาหนุ่มซึ่งมีชื่อว่า "คย็อนอู" (; รับบทโดย ชา แท-ฮย็อน) กับ "หญิงสาว" (; รับบทโดย ช็อน จี-ฮย็อน) ผู้ซึ่งไม่เคยเอ่ยถึงชื่อในภาพยนตร์ โดยคย็อนอูเป็นนักศึกษาหนุ่มที่ซื่อและไร้เดียงสา เพิ่งจะโดนแม่ของเขาไล่ให้ไปอยู่กับป้า แล้วมาพบกับหญิงสาวที่กำลังอยู่ในสภาพมึนเมาที่สถานีรถไฟใต้ดินแห่งหนึ่ง ปรากฏว่าเธอเป็นผู้หญิงที่มีอารมณ์แปรปรวนเข้าใจยาก เขารู้สึกโชคไม่ดีที่มาพบเธอ แต่หลังจากนั้น ทั้งคู่ก็เริ่มสนิทสนมกันเรื่อยมา และมีเหตุการณ์เกินธรรมดาเกิดขึ้นมากมาย และช่วงท้ายของเรื่อง ฝ่ายหญิงสาวรู้สึกเสียใจ ที่เธอปิดบังไม่ให้คย็อนอูได้รู้ว่าเธอมีคนรักมาก่อนเพลงเกาหลี "I Believe" โดย ชิน ซึง-ฮุน (신승훈) ซึ่งเป็นเพลงประกอบภาพยนตร์ชุดนี้ ได้มีการแปลเป็นหลายภาษาในเอเชีย ทั้งญี่ปุ่น, จีน และฟิลิปปินส์
ยิ่งไปกว่านั้น มีสองฉากในภาพยนตร์ที่แปลงเพลงประกอบขึ้นมาอย่างโดดเด่น ด้วยความเห็นชอบจาก EDKO และสตาร์แมกซ์
ในปี ค.ศ. 2001 ภาพยนตร์ "ยัยตัวร้ายกับนายเจี๋ยมเจี้ยม" สามารถทำยอดจำหน่ายบัตรชมสูงสุดเป็นอันดับสองด้วยยอดจำหน่าย 4,852,845 ใบของทั้งประเทศ และ 1,765,100 ใบในโซล เป็นจำนวนเกินกว่า 10 สัปดาห์ องค์การภาพยนตร์เกาหลียังได้ยกย่อง จวน จี ฮุน ในฐานะของนักแสดง ว่าแสดงเป็น "ยัยตัวร้าย" ได้อย่างสมบทบาท และยังได้กล่าวอีกด้วยว่า "ภาพยนตร์ชุดนี้ คงไม่ประสบผลสำเร็จได้ หากปราศจากคนที่มีฝีมืออย่างเธอ"
ใช้ชื่อว่า "ยกหัวใจให้"ยัยตัวร้าย"" (my sassy girl) กำกับโดย ยานน์ ซามูอัล นำแสดงโดย เจสซี แบรดฟอร์ด คู่กับ อีไลชา คิวธ์เบิร์ต โดยกำหนดฉากหลักอยู่ทีเซ็นทรัลปาร์กกับบริเวณที่เรียกว่าอัปเปอร์อีสท์ไซด์ ในนิวยอร์ก
ใช้ชื่อว่า "Ryokiteki na Kanojo" นำแสดงโดย สึโยชิ คุซานางิ คู่กับ เรนะ ทานากะ โดยทำในรูปของละครโทรทัศน์ ทั้งนี้ ได้มีการดัดแปลงเนื้อเรื่องเพียงเล็กน้อย และเปลี่ยนจากนักเรียนมัธยมมาเป็นนักเขียนกับอาจารย์ชีววิทยาทางทะเลแทน โดยออกอากาศครั้งแรกในเดือนเมษายน ค.ศ. 2008
ใช้ชื่อว่า "Ugly Aur Pagli" นำแสดงโดย รณวีร์ โศรีย์ คู่กับ มัลลิกา เศราวัต โดยเริ่มฉายในวันที่ 1 สิงหาคม ค.ศ. 2008
จากความสำเร็จ ทำให้มีการสร้างเป็นภาพยนตร์ภาคต่อในชื่อ "My Sassy Girl 2" หรือ "My New Sassy Girl" เปิดกล้องเริ่มถ่ายทำในปลายเดือนกันยายน ค.ศ. 2014 และกำหนดออกฉายในเดือนพฤษภาคม ค.ศ. 2015 โดยทีมผู้สร้างเดิม ซึ่งเนื้อหาเป็นส่วนต่อจากภาคที่แล้ว โดยนักแสดงนำชายยังคงเป็นคนเดิม คือ ชา แท-ฮย็อน แต่เปลี่ยนนักแสดงนำหญิงใหม่เป็น วิกตอเรีย ซ่ง
ยัยตัวร้ายกับนายเซ่อซ่า
ยัยตัวร้ายกับนายเซ่อซ่า (; ) เป็นภาพยนตร์แฟนตาซี-โรแมนติคคอเมดี้ของเกาหลี ที่ทำรายได้สูงสุดอันดับแปดใน ค.ศ. 2004 เจ้าหน้าที่ตำรวจหญิง คุงชิน (รับบทโดย จวน จีฮุน) ได้ยินเสียงร้องขอความช่วยเหลือจากผู้หญิงคนหนึ่ง เธอจึงไล่ตามจับคนร้าย ทว่า เธอเพิ่งรู้ว่าจับได้ผิดคนเพราะไปจับพลเมืองดีที่ช่วยไล่ตามจับคนร้าย ผู้ชายคนนั้นคือ มุงวู (รับบทโดย จาง ฮยอก) ซึ่งเป็นอาจารย์ของโรงเรียนมัธยมหญิงล้วนแห่งหนึ่ง ต่อมาทั้งคู่ก็ได้พบกันอีกครั้งโดยหนุ่มมุงวู เข้าร่วมโครงการตำรวจอาสาและช่วยปกป้องศักดิ์ศรีแก่ สาวคุงชิง จากผู้มีอิทธิพล เกิดเป็นความประทับใจจนทำให้ทั้งคู่ตกลงเป็นแฟนกัน จากนั้นไม่นานก็เกิดเหตุการณ์ความวุ่นวายหลายอย่างตามมา ซึ่งฝ่ายสาวคุงชินมักจะเป็นฝ่ายช่วยเหลือหนุ่มมุงวูเสียมากกว่า ก่อนที่ทั้งคู่จะเริ่มมีความสนิทสนมกันมากขึ้นจนเกิดเป็นความรักในที่สุด
ครั้งหนึ่ง นายมุงวู ได้บอกกับ นางสาว.คุงชินเอาไว้ว่า หากเขาตายไป เขาอยากเป็นสายลมที่อยู่เคียงข้างเธอ โดยไม่คาดคิดมาก่อนว่าจะเกิดเหตุการณ์ไม่คาดฝันขึ้น นั่นคือ เหตุการณ์ตอนที่ สาวคุงชิน กำลังตามจับอาชญากรร้าย หนุ่มมุงวู ได้พยายามช่วยตามจับด้วย ทว่าในขณะที่เกิดการยิงต่อสู้กับคนร้าย เขาได้ถูกลูกหลงจากเจ้าหน้าที่ตำรวจอีกหน่วยหนึ่งยิงพลาดไปจนเสียชีวิต สาวน้อยคุงชินเสียใจมากและคิดว่าตนเองเป็นคนยิงมุงวูเสียชีวิต เธอไม่มีกำลังใจที่จะมีชีวิตอยู่อีกต่อไป คิดจะฆ่าตัวตายตามไปถึง 2 ครั้ง จน วิญญาณมุงวู ต้องกลับมาช่วยในร่างของสายลมแห่งปาฏิหาริย์ สาวคุงชินยังวางแผนจะฆ่าตัวตายตามไปในวันที่ 49 ซึ่งมาจากความเชื่อว่าวิญญาณคนตายจะกลับสู่โลกมนุษย์เพื่อร่ำลาคนรักในวันนี้ แต่ก่อนถึงวันนั้น สาวน้อยได้ถูกคนร้ายยิงจนได้รับบาดเจ็บสาหัส คุงชิน เธอสลบไปและไม่มีกำลังใจที่จะฟื้นขึ้นมาอีก มุงวู ได้เข้าฝันและตะคอกใส่เธอว่า มุงวู คนเดิมตายไปแล้ว เธอ จึงมีกำลังใจฟื้นขึ้นมา แต่แล้ว เมื่อถึงวันที่ 49 วิญญาณของมุงวูก็ปรากฏขึ้น เขาแนะนำว่า ให้เธออยู่ต่อไปเพราะยังไม่หมดเวลาของเธอ ส่วนตัวเขาเอง ขอให้เขาได้จากไปอย่างมีความสุข เพราะจากไปพร้อมด้วยใจที่มีความรักต่อเธอ และเธอจะได้พบกับคนที่มีวิญญาณเหมือนกับเขาอีกครั้ง แล้วเมื่อถึงวันนั้นเขาจะเป็นสายลมกระซิบบอกให้เธอรู้ ทำให้ เธอ มีความหวังและมีกำลังใจที่จะมีชีวิตอยู่ต่อไป ในที่สุดคนที่มีวิญญาณเหมือน หนุ่มมุงวู ก็ได้ปรากฏตัวพร้อมกับสายลมแห่งปาฏิหาริย์กระซิบบอกแก่ทั้งคู่ ให้มีความรักต่อกัน ซึ่งชายคนนั้นก็คือ ชา แทฮยอน ที่เคยรับบทเป็นตัวเอกในภาคแรก มาสร้างเซอร์ไพร์สในฉากสุดท้ายด้วยนั่นเอง
"ยัยตัวร้ายกับนายเซ่อซ่า" เป็นผลงานร่วมระหว่างนักแสดงหญิงและผู้กำกับภาพยนตร์ชื่อดัง "ยัยตัวร้ายกับนายเจี๋ยมเจี้ยม" คนเดิม จึงมีองค์ประกอบหลายอย่างที่อ้างถึงภาพยนตร์ชุดที่แล้วหลายประการ ตัวอย่างเช่น ภาพถ่ายของนางเอกจากภาคนายเจี๋ยมเจี้ยม ปรากฏรูปของคุงชินขณะเล่นเปียโน และตอนท้ายเรื่องของภาคนายเซ่อซ่า ยังปรากฏเพื่อนรักคนใหม่ซึ่งยืนรออยู่ที่ชานชาลา (เขาคือ ชา แทฮยอน ซึ่งเป็นตัวเอกของเรื่องในภาคแรก) อย่างไรก็ตาม ในภาค "นายเจี๋ยมเจี้ยม" และภาค "นายเซ่อซ่า" ก็ไม่ได้ใช้วิธีการสื่อถึงกันอย่างตรงตัวในบางส่วน
"Stay" เป็นเพลงสากลชื่อดัง ที่นำมาขับร้องใหม่
"Tears" เป็นเพลงยอดนิยมจากวงเอกซ์เจแปน
เรื่องจริงช็อคโลก
เรื่องจริงช็อคโลก () เป็นรายการสารคดีเกี่ยวกับภาวะโลกร้อน ที่ดำเนินการนำเสนอโดย อัล กอร์ ซึ่งเป็นอดีตรองประธานาธิบดีสหรัฐ และเป็นผู้ได้รับรางวัลโนเบลสาขาสันติภาพเมื่อปีพ.ศ. 2550
เนื้อหามุ่งเน้นไปยัง อัล กอร์ ผู้เดินทางรวบรวมข้อมูลที่โลกได้รับผลกระทบจากวิกฤติสิ่งแวดล้อม เขาได้กล่าวว่า "ผมได้ลองบอกเรื่องราวเหล่านี้มาเป็นเวลาที่ยาวนานมากแล้ว และผมก็รู้สึกว่าผมล้มเหลวในการส่งข้อความที่พึงตระหนักมาโดยตลอด" ภาพยนตร์สารคดีชุดนี้ได้ใช้คีย์โน้ตในการนำเสนอ (และมีการพากย์ประกอบการฉายสไลด์) โดยอัล กอร์ได้นำเสนอถึงวิกฤตการณ์ต่างๆที่เกิดขึ้นในส่วนต่างๆของโลก เขาได้พยากรณ์ถึงสภาพอากาศที่เปลี่ยนแปลงไป และหายนะที่อาจเกิดขึ้นได้ตลอดช่วงเวลาที่เขายังมีชีวิตอยู่
ภาพยนตร์ชุดนี้ได้เปิดตัวในนิวยอร์กและลอสแอนเจลิสในวันที่ 24 พฤษภาคม ค.ศ. 2006 ในวันหยุดเมโมเรียลเดย์ ภาพยนตร์ชุดนี้สามารถทำรายได้เฉลี่ย 91447 ดอลลาร์สหรัฐต่อโรงภาพยนตร์ ถือเป็นภาพยนตร์สารคดีที่ทำเงินได้มากที่สุดในช่วงวันหยุดสุดสัปดาห์
เทศกาลภาพยนตร์ซันแดนซ์ประจำปี ค.ศ. 2006 ภาพยนตร์เรื่องนี้ก็ได้รับการปรบมือให้การยอมรับอย่างเต็มที่ถึงสามรอบ และยังได้จัดฉายในเทศกาลภาพยนตร์เมืองคานส์ ปี ค.ศ. 2006 รวมไปจนถึงเทศกาลภาพยนตร์นานาชาติเดอร์แบน เมื่อวันที่ 14 มิถุนายน ค.ศ. 2006 ด้วย นอกจากนี้ ภาพยนตร์ "เรื่องจริงช็อคโลก" ยังประสบความสำเร็จในเทศกาลภาพยนตร์นานาชาติบริสเบนด้วยเช่นกัน
ภาพยนตร์ชุดนี้ ทำรายได้รวม 24 ล้านดอลลาร์สหรัฐในอเมริกา และเกินกว่า 49 ล้านดอลลาร์สหรัฐจากทั่วโลก และเป็นภาพยนตร์สารคดีที่ทำรายได้รวมสูงสุดเป็นอันดับห้าของโลก (นับจากช่วงปี ค.ศ. 1982 ถึงปัจจุบัน)
ภาพยนตร์สารคดีชุดนี้ได้รับรางวัลจากทั่วโลก โดยในปีค.ศ. 2007 ได้รับรางวัลออสการ์ สาขาภาพยนตร์สารคดียอดเยี่ยม และ สาขาเพลงประกอบภาพยนตร์ยอดเยี่ยม "I Need to Wake Up" จึงถือเป็นภาพยนตร์สารคดีเรื่องแรกที่ได้รับรางวัลออสการ์ถึง 2 สาขา และยังเป็นภาพยนตร์สารคดีเรื่องแรกที่ได้รางวัลสาขาเพลงประกอบภาพยนตร์ยอดเยี่ยม
ภายหลังจากที่ได้รางวัลออสการ์ในปีค.ศ. 2007 แล้วทางออสการ์ ยังได้มอบรางวัลแด่ผู้กำกับ กุกเกนไฮม์ ผู้ถึงสอบถามอัล กอร์ถึงการเข้าร่วมเป็นสมาชิกในการทำงานร่วมกัน กอร์ ได้กล่าวสุนทรพจน์ว่า :
"สหายผู้เป็นที่รักชาวอเมริกัน, ประชาชนที่อาศัยอยู่ในที่ต่างๆทั่วโลก, ถึงเวลาแล้วที่เราจะร่วมกันช่วยแก้ไขวิกฤติด้านสิ่งแวดล้อม มันไม่ใช่เรื่องเกี่ยวกับการเมือง; แต่มันเป็นเรื่องทางศีลธรรม เราได้รับทุกสิ่งที่ควรค่าแก่การเริ่มต้น, ซึ่งเป็นไปได้ที่จะได้รับการยกเว้นในการปฏิบัติ แม้ทรัพยากรบางอย่างอาจนำมาใช้ได้อย่างจำกัด แต่ก็ถึงเวลาที่จะเริ่มต้นลดวิกฤติเหล่านี้กันใหม่ได้"
ในหลายๆสถาบันไฮสคูลและในหลายวิทยาลัยได้เริ่มนำภาพยนตร์ชุดนี้มาประกอบการเรียนการสอนวิชาวิทยาศาสตร์ ในเยอรมนี รัฐมนตรีสิ่งแวดล้อมของเยอรมันได้จัดซื้อดีวีดีจำนวน 6,000 ชุด สำหรับใช้ประโยชน์ในโรงเรียนต่างๆของเยอรมนี, ในสเปน ภายหลังจากการที่นายกรัฐมนตรีโฆเซ ลุยส์ โรดรีเกซ ซาปาเตโรได้พูดคุยกับอัลกอร์แล้วก็มีแนวคิดที่จะนำมาใช้ประโยชน์ในโรงเรียน, ในเบอร์ลิงตัน รัฐออนแทรีโอ ประเทศแคนาดา ทาง Halton District School Board ได้นำภาพยนตร์ชุดนี้มาใช้ประโยชน์ในโรงเรียน และใช้เพื่อประกอบการวิจัยด้วยเช่นกัน
สมาคมสร้างคุณค่าในประเทศไทย
สมาคมสร้างคุณค่าในประเทศไทย เป็นองค์กรที่ไม่ใช้องค์กรของรัฐ(None Government Organization-NGO) ปฏิบัติพุทธธรรมของพระนิชิเรนไดโชนิน อันเป็นพุทธศาสนา นิกายมหายาน เริ่มเข้ามาสู่ประเทศไทยเมื่อ พ.ศ. 2504 แต่สถานการณ์ในเวลานั้นทำให้การปฏิบัติเผยแผ่ธรรมไม่แผ่ขยายนัก ปัจจุบันมีสมาชิกเพิ่มขึ้นอย่างมากในทุกๆภาครวมถึงใน 4 จังหวัดชายแดนภาคใต้
สมาคมได้มีการดำเนินกิจกรรมการเคลื่อนไหวต่าง ๆ โดยแบ่งออกเป็น 4 ฝ่าย ได้แก่ ฝ่ายยุวชนชาย ฝ่ายยุวชนหญิง ฝ่ายผู้ใหญ่ชาย ฝ่ายผู้ใหญ่หญิง ภายใต้กรอบโครงสร้างภาระความรับผิดชอบดูแลสมาชิกจากน้อยไปมาก คือ ระดับหมู่ ระดับตำบล ระดับเขต ระดับภาค ระดับรวมภาค จนกระทั่งถึงระดับสมาคม
ปัจจุบันสมาคมสร้างคุณค่าในประเทศไทยมีอาคารสมาคมทั้งหมด 10 สาขา และกำลังก่อสร้าง 1 สาขา ดังนี้
กิจกรรมหลักที่เน้นควบคู่ไปกับการศึกษาธรรม การสนทนาธรรม และการปฏิบัติธรรม คือกิจกรรมด้านสันติภาพ วัฒนธรรม และการศึกษา ซึ่งสอดคล้องกับนโยบายของเครือข่ายสมาคมสร้างคุณค่าสากล ใน 192 ประเทศเขตแคว้น
ปัจจุบันมีด้วยกัน 11 ท่านได้แก่
แลร์รี คิง
ลอว์เรนซ์ ฮาร์วีย์ "แลร์รี" คิง () เกิดเมื่อวันที่ 19 พฤศจิกายน ค.ศ. 1933 เป็นพิธีกรรายการโทรทัศน์และรายการวิทยุ
เขาเป็นที่รู้จักในสหรัฐอเมริกา ในฐานะ 1 ในนักสัมภาษณ์ออกอากาศที่สำคัญที่สุด คิงสัมภาษณ์นักการเมือง นักกีฬา คนบันเทิงและผู้ตกเป็นข่าว มากกว่า 40,000 ครั้ง เขาได้รับรางวัลเอมมี 1 ครั้ง รางวัลพีบอดี 2 ครั้งและ รางวัลเคเบิลเอซ 10 ครั้ง
คิงเริ่มอาชีพการงานในการเป็นผู้สื่อข่าวท้องถิ่นของฟลอริดาและเป็นผู้สัมภาษณ์ทางวิทยุในคริสต์ทศวรรษ 1950 และ 1960 เขามีชื่อเสียงในการจัดสถานีวิทยุแห่งชาติ ตลอดคืนเริ่มในปี ค.ศ. 1978 และต่อมาเริ่มเป็นพิธีกรรายการสัมภาษณ์กลางคืน ทางโทรทัศน์ที่ชื่อ "Larry King Live" ทางช่องซีเอ็นเอ็น ที่เริ่มในปี 1985
นกกระเรียนคอขาว
นกกระเรียนคอขาว (White-naped Crane) เป็นนกในวงศ์นกกระเรียน เป็นนกขนาดใหญ่ ยาว 112-125 ซม. สูงประมาณ 130 ซม. หนักประมาณ 5.6 กก. ขาค่อนข้างแดง สีเทา มีแถบขาวที่คอ และวงแดงบริเวณศีรษะ กินแมลง เมล็ดพืช พืช และสัตว์ขนาดเล็กเป็นอาหาร
นกกระเรียนคอขาวขยายพันธุ์ในตะวันออกเฉียงเหนือของประเทศมองโกเลีย ตะวันออกเฉียงเหนือของประเทศจีน และบริเวณที่ติดกับตะวันออกเฉียงใต้ของประเทศรัสเซีย เมื่อฤดูหนาวนกจะอพยพไปใกล้กับแม่น้ำแยงซี, เขตปลอดทหาร (DMZ) ในประเทศเกาหลีและบนเกาะคีวชูในประเทศญี่ปุ่น อาจเลยไปถึงประเทศคาซัคสถานและเกาะไต้หวัน ปัจจุบันคาดว่าเหลือนกในธรรมชาติประมาณ 4,900-5,400 ตัว
จากการสูญเสียถิ่นอาศัยอย่างต่อเนื่องและถูกล่าเป็นจำนวนมากในบางพื้นที่ นกกระเรียนคอขาวจึงจัดเป็นสิ่งมีชีวิตที่เสี่ยงต่อการสูญพันธุ์ (VU) ในบัญชีแดงของสหภาพเพื่อการอนุรักษ์ธรรมชาติ และอยู่ในบัญชีอนุรักษ์ที่ 1 และ 2 ของไซเตส
ไบรอัน ซิงเกอร์
ไบรอัน ซิงเกอร์ () เกิดเมื่อวันที่ 17 กันยายน ค.ศ. 1965 เป็นผู้กำกับภาพยนตร์และโปรดิวเซอร์ภาพยนตร์ชาวอเมริกัน ซิงเกอร์ได้รับเสียงวิจารณ์ที่ดีในผลงานภาพยนตร์เรื่อง "The Usual Suspects" และโดยเฉพาะในหมู่แฟนหนังไซไฟและการ์ตูน กับผลงาน 2 ภาคแรกของ "X-Men" และ "Superman Returns"
เบร็ต แรตเนอร์
เบร็ต แรตเนอร์ () เกิดเมื่อวันที่ 28 มีนาคม ค.ศ. 1969 เป็นผู้สร้างภาพยนตร์และผู้กำกับมิวสิกวิดีโอชาวอเมริกัน เขาเป็นที่รู้จักในผลงานกำกับเรื่อง "The Family Man", "Red Dragon", ภาพยนตร์ชุด "Rush Hour" และ "" เขายังเป็นโปรดิวเซอร์ให้กับซีรีส์ทางช่องฟอกซ์เรื่อง "Prison Break"
เบนโซไพรีน
เบนโซไพรีน เป็นสารอินทรีย์ที่มีสูตรโครงสร้างเป็น CH เป็นไฮโดรคาร์บอนไม่มีสี มีวง 5 วง โดยเป็นโครงสร้างของไพรีนที่เพิ่มหมู่ฟีนิลลีน (phenylene) มีไอโซเมอร์ 2 ชนิดคือ benzo["a"]pyrene และbenzo["e"]pyrene สารเคมีที่ใกล้เคียง ได้แก่ cyclopentapyrenes dibenzopyrenes indenopyrenes และ naphthopyrenes PAHs 5 วงที่ใกล้เคียงกันได้แก่ picene, benzofluoranthenes, และperylene. เบนโซไพรีนเป็นปัญหาเพราะสามารถทำปฏิกิริยากับดีเอ็นเอ ขัดขวางทรานสคริบชัน จัดเป็นสารมลพิษและสารก่อมะเร็ง พบเบนโซไพรีนได้ในน้ำมันดิน และควันบุหรี่ มัหลักฐานที่แสดงให้เห็นว่าเบนโซไพรีนเกี่ยวข้องกับการเกิดมะเร็งปอด
แม็กจี
แม็กจี () เกิดเมื่อวันที่ 9 สิงหาคม ค.ศ. 1968 เป็นผู้กำกับและโปรดิวเซอร์ภาพยนตร์และโทรทัศน์ เคยเป็นโปรดิวเซอร์เพลง เขาเริ่มอาชีพในการทำงานในธุรกิจดนตรี เป็นผู้กำกับมิวสิกวิดีโอ มีผลงานโปรดิวซ์ให้กับหลายอัลบั้ม เขาเริ่มมีชื่อเสียงจากการกำกับภาพยนตร์เรื่องแรกคือ "Charlie's Angels" ซึ่งถือภาพยนตร์ที่ทำรายได้สัปดาห์เปิดตัวสูงสุดตลอดกาลโดยผู้กำกับภาพยนตร์เรื่องแรก จากนั้นกำกับอีก 3 เรื่อง รวมถึง "Terminator Salvation" เขายังเป็นผู้อำนวยการสร้างรายการอย่างเช่น "The O.C." และ "ซูเปอร์เนเชอรัล"
แม็กจียังมีบริษัทโปรดักชันของตัวเองที่ชื่อ วันเดอร์แลนด์ซาวด์แอนด์วิชัน ก่อตั้งใปปี 2001 ซึ่งทำงานให้ภาพยนตร์และรายการโทรทัศน์ที่เขาทำงาน หลังจากเรื่อง ""
เบนโซเอไพรีน
เบนโซเอไพรีน (CH) เป็นโพลีไซคลิกอะโรมาติกไฮโดรคาร์บอนที่มีวงเบนซีน 5 วง เป็นสารก่อกลายพันธุ์และสารก่อมะเร็งที่สำคัญมาก จัดอยู่ในกลุ่มของเบนโซไพรีน เบนโซเอไพรีนเกิดจากการเผาไหม้ที่ไม่สมบูรณ์ที่อุณหภูมิระหว่าง 300 - 600 °C ใน พ.ศ. 2536 พบเบนโซเอไพรีนเป็นองค์ประกอบของน้ำมันดิน และพบถึงความสามารถในการก่อมะเร็ง พบหลักฐานว่าคนงานในอุตสาหกรรมน้ำมันเป็นมะเร็งผิวหนังสูง ต่อมาจึงพบว่า เบนโซเอไพรีนในน้ำมันสามารถก่อมะเร็งในสัตว์ทดลองได้
ฟลูออแรนทีน
ฟลูออแรนทีน เป็นสารประกอบโพลีไซคลิกอะโรมาติกไฮโดรคาร์บอนที่ประกอบด้วยหน่วยย่อยเป็น แนฟทาลีนรวมกับวงเบนซีนจนมีวงทั้งหมด 5 วง จัดเป็นไอโซเมอร์ของไพรีน แต่ไม่คงตัวที่อุณหภูมิสูงเท่าไพรีน พบในผลิตภัณฑ์ที่เกิดการเผาไหม้เช่นเดียวกับพีเอเอชอื่นๆ การปรากฏของฟลูออแรนทรีนเป็นตัวบ่งชี้ถึงก่ารเผาไหม้ที่ไม่สมบูรณืที่อุณหภูมิต่ำ จัดเป็นสารมลพิษกลุ่มพีเอเอช 16 ตัวที่ต้องรีบกำจัดออกจากสิ่งแวดล้อม ชื่อของสารนี้มาจากคำว่า fluorescence ซึ่งหมายถึงการเรืองแสงของสารนี้ภายใต้แสงยูวี
ฟลูออรีน (พีเอเอช)
"สำหรับความหมายอื่นดู ฟลูออรีน"
ฟลูออรีนหรือ9"H"-fluorene เป็นสารประกอบโพลีไซคลิกอะโรมาติกไฮโดรคาร์บอน  ลักษณะเป็นผลึกสีขาว ระเหิดได้เช่นเดียวกับแนฟทาลีน เรืองแสงสีม่วงใต้แสงยูวี ไม่ละลายในน้ำแต่ละลายได้ในเบนซีน และอีเทอร์
แหล่งที่มาสำคัญของฟลูออรีนคือน้ำมันถ่านหิน แต่สามารถสังเคราะห์ได้ด้วยปฏิกิริยาดีไฮโดรจีเนสของ diphenylmethane โมเลกุลของฟลูออรีน มีลักษณะเกือบเป็นแนวระนาบ , แม้ว่าแต่ละวงเบนซีนที่อยู่ด้านข้างมีลักษณะเป็นระนาบร่วมกับคาร์บอนตัวที่ 9 ที่อยู่ตรงกลาง 
ตำแหน่ง C9 - H ของวงแหวนของฟลูออรีนเป็นกรดอย่างอ่อน (pK = 22.6 ใน DMSO) การเสียโปรตรอนทำให้ได้แอนไอออน fluorenyl ที่คงที่ มีสูตรโครงสร้างเป็น C13H9 -, ซึ่งมีกลิ่นหอมและมีสีส้มเข้ม แอนไอออนนี้มีคุณสมบัติเป็น nucleophile และทำปฏิกิริยากับ electrophiles ได้โดยปฏิกิริยาการเติมการเพิ่มที่ตำแหน่งที่ 9 การทำให้บริสุทธิ์ของฟลูออรีนใช้คุณสมบัติความเป็นกรดและการละลายในตัวทำละลายไฮโดรคาร์บอนได้ต่ำของอนุพันธ์ที่มีโซเดียม
สามารถทำให้เสียโปรตอนทั้งสองที่ตำแหน่ง C9 ได้ ตัวอย่างเช่น 9,9 - fluorenyldipotassium สามารถสังเคราะห์ได้โดยให้ฟลูออรีนทำปฏืิกิริยากับโลหะโพแทสเซียมในไดออกเซนที่เดือด 
ฟลูออรีนเป็นสารตั้งต้นของสารอนุพันธ์ของฟลูออรีนอื่น ๆ กรดฟลูออรีน - 9 - คาร์บอกซิลิก เป็นสารตั้งต้นของการผลิตยา 2 - Aminofluorene, 3,6 - BIS - (dimethylaminofluorene) และ 2,7 - diiodofluorene เป็นสารตั้งต้นของการผลิตสีย้อมปฏิกิริยาออกซิเดชันของฟลูออรีนให้ fluorenone ซึ่งเป็นอนุพันธ์ที่มีประโยชน์ในเชิงพาณิชย์ chloroformate 9 - Fluorenylmethyl จะใช้ในการผลิต 9-fluorenylmethyl carbamate (Fmoc) ซึ่งเป็นสารป้องกันหมู่เอมีนในการสังเคราะห์เปปไทด์
พอลิเมอร์ Polyfluorene (คาร์บอนตัวที่ 7 ของหน่วยหนึ่งสร้างพันธะกับคาร์บอนตัวที่ 2 ของหน่วยถัดไป โดยแทนที่ไฮโดรเจนสองอะตอม)ใช้เป็นสื่อกระแสไฟฟ้าและสารเรืองแสงทางไฟฟ้า และได้รับการศึกษามากสำหรับใช้เป็น luminophore ในไดโอดเปล่งแสงแบบใช้สารอินทรีย์
ชาร์ลี บราวน์
ชาร์ลี บราวน์ () เป็นตัวละครในการ์ตูนสั้นที่มีมายาวนานเรื่อง "พีนัตส์" โดยชาร์ล เอ็ม ชูลซ์ ชาร์ลี บราวน์และผู้เขียนมีสิ่งเชื่อมโยงกันคือ ทั้งคู่เป็นบุตรชายของช่างตัดผม แต่เพราะว่าผลงานขอชูลซ์เป็นงานที่บอกได้ว่า "เป็นตัวอย่างที่สดใสมากที่สุดของเนื้อเรื่องที่ประสบความสำเร็จที่สุดของอเมริกัน" แต่ชาร์ลี บราวน์ ก็เป็นตัวอย่างของ "เรื่องของชาวอเมริกันที่ไม่ประสบความสำเร็จ" ที่เขาดูจะล้มเหลวในสิ่งที่เขาทำ
เมธัส สวนศรี
เมธัส สวนศรี เกิด 25 กันยายน พ.ศ. 2524 เป็นนายแบบ นักแสดงชาวไทย มีศักดิ์เป็นหลานของอดีตพระเอกลิเก พงษ์ศักดิ์ สวนศรี เมื่อเข้าวงการเป็นนายแบบใหม่ ๆ ตกเป็นข่าวดัง โดยก่อคดีกักขังหน่วงเหนี่ยวและบังคับขืนใจนางเอกสาววัยรุ่นชื่อดัง น้องสาวนักแสดงหนุ่ม ซึ่งศาลตัดสินจำคุกรวม 5 ปี แต่ขณะที่ก่อเหตุอายุเพียง 17 ปีและรับสารภาพ จึงลดโทษเหลือกึ่งหนึ่งและศาลเห็นว่ากระทำผิดเป็นครั้งแรก โทษจำคุกจึงรอให้ลงอาญาไว้ 2 ปี
หลังจากนั้นนายเมธัสยังตกเป็นข่าวอีกหลายคดีทั้ง คดีพยายามฆ่านักศึกษามหาวิทยาลัยรังสิต คดีร่วมกับเพื่อนรุมทำร้ายนายจีรพันธ์ แสงทองรุ่งเรือง อายุ 25 ปี บุตรชายเจ้าของร้านจิวเวลลี่ย่านวังบูรพาบริเวณลานจอดรถเดอะบริทคลับ 99 ถนนเพชรบุรีตัดใหม่ และคดีรุมทำร้ายลูกชายเจ้าของร้านเพชรในผับ ในปี 2549 ยังถูกตำรวจจับกุม ในกรณีก่อคดีหลอกเหยื่อนักเรียนวัย 16 ไปขืนใจแล้วถ่ายรูปแบล็กเมล์ ต่อมาในปี 2551 ศาลชั้นต้นก็ได้ตัดสินพิพากษาจำคุก 5 ปีกรณีพรากผู้เยาว์และทำร้ายร่างกายสาวอายุ 16 ปี และล่าสุดเมื่อวันที่ 16 เมษายน 2555 ได้ก่อเหตุในเขตพื้นที่ สภ.คลองข่อย อ.ปากเกร็ด จ.นนทบุรี โดยนายเมธัสได้ก่อคดีเมาสุราแล้วฝ่าด่านตรวจของเจ้าหน้าที่ตำรวจ ส่งผลให้ พ.ต.ท.สิงหราช ป้องอติคุณ ได้รับบาดเจ็บ ซึ่งตำรวจจะดำเนินคดีทั้งหมด 5 ข้อหาคือ ทำร้ายเจ้าพนักงานขณะปฏิบัติหน้าที่, ต่อสู้ขัดขวางเจ้าพนักงาน, ขัดคำสั่งเจ้าพนักงาน, ดูหมิ่นเจ้าพนักงาน, ขับรถขณะมึนเมา กับนายเมธัส สวนศรี
เก่งได้รับรางวัลเกียรติยศ งานระฆังทอง ครั้งที่ 3 ประจำปีพุทธศักราช 2553
โดยอัญเชิญสมเด็จพระมหารัชมังคลาจารย์ วัดปากน้ำภาษีเจริญ กรุงเทพฯ เป็นองค์ประธานประทานเกียรติบัตร, ฯพณฯ พลอากาศเอก กำธร สินธวานนท์องคมนตรี เป็นประธานมอบ "รางวัลระฆังทอง" , พลเอก สิทธิ์ สิทธิมงคล ประธานอำนวยการ ซึ่งจัดโดยสมัชชานักจัดรายการข่าววิทยุโทรทัศน์และหนังสือพิมพ์แห่งประเทศไทย (สว.นท) มีนายอำนาจ หมัดสดาย เป็นประธานสมัชชาฯ ซึ่งภายหลังการมอบรางวัลดังกล่าวได้สร้างความเคลือบแคลงสงสัยและกระแสความไม่เห็นด้วยกับการตัดสินของคณะกรรมการรางวัลระฆังทองเป็นอย่างมาก เนื่องจากนายเมธัสได้ก่อคดีอุกฉกรรจ์ขึ้นก่อนหน้ามามากมาย แต่ก็ยังได้รับรางวัลบุคคลแห่งปี
วันที่ 16 เมษายน พ.ศ. 2555 ศาลจังหวัดนนทบุรีออกหมายจับ เลขที่ 208/2555 ลงวันที่ 16 เมษายน พ.ศ. 2555 ในข้อหาขับรถขณะเมาสุราเป็นเหตุให้บุคคลอื่นได้รับอันตรายแก่กาย ขัดคำสั่งเจ้าพนักงานซึ่งกระทำการตามหน้าที่ ดูหมิ่นเจ้าพนักงานซึ่งปฏิบัติหน้าที่ ต่อสู้ขัดขวางเจ้าพนักงานโดยใช้กำลังประทุษร้าย ทำร้ายร่างกายเจ้าพนักงานซึ่งปฏิบัติหน้าที่ เก่ง เมธัส ไม่ยอมให้ตรวจแอลกอฮอล์-ขับรถแหกด่านตร.ล้มบาดเจ็บ 16 เมษายน พ.ศ. 2555
โครงการกระสวยอวกาศ–มีร์
โครงการกระสวยอวกาศ-เมียร์ () เป็นโครงการความร่วมมือด้านอวกาศระหว่างรัสเซียกับสหรัฐอเมริกา เกี่ยวกับการที่กระสวยอวกาศของสหรัฐจะเดินทางไปเยือนสถานีอวกาศเมียร์ของรัสเซีย นักบินอวกาศของรัสเซียจะบินไปยังกระสวยอวกาศ ส่วนนักบินอวกาศสหรัฐจะบินไปยังยานโซยูซเพื่อเข้าปฏิบัติการระยะยาวบนสถานีอวกาศเมียร์
โครงการนี้ (ซึ่งบางครั้งก็เรียกว่า "เฟสหนึ่ง") มีวัตถุประสงค์จะให้ฝ่ายสหรัฐอเมริกาเรียนรู้จากประสบการณ์ของรัสเซียในการใช้ชีวิตอยู่ในอวกาศเป็นเวลานานๆ และเพื่อเสริมสร้างความร่วมมือระหว่างชาติทั้งสองตลอดจนหน่วยงานด้านอวกาศของทั้งสองประเทศ คือองค์การนาซ่า กับองค์การอวกาศสหพันธรัฐรัสเซีย (รอสคอสมอส) โครงการนี้ช่วยปูพื้นฐานโครงการความร่วมมือทางอวกาศในอนาคต โดยเฉพาะอย่างยิ่ง "เฟสสอง" ของโครงการร่วม คือการก่อสร้างสถานีอวกาศนานาชาติ โครงการเริ่มต้นประกาศตัวในปี ค.ศ. 1993 ภารกิจแรกดำเนินการในปี ค.ศ. 1994 และโครงการได้ดำเนินต่อมาจนกระทั่งสิ้นสุดแผนภารกิจในปี ค.ศ. 1998 มีเที่ยวบินกระสวยอวกาศทั้งสิ้น 11 เที่ยว และระยะเวลาปฏิบัติงานร่วมกันในอวกาศเกือบ 1000 วันสำหรับนักบินอวกาศสหรัฐ โดยมีชุดลูกเรือผลัดเปลี่ยนปฏิบัติการระยะยาวทั้งสิ้น 7 ชุด
ระหว่างช่วง 4 ปีของโครงการ ทั้ง 2 ประเทศมีการดำเนินการ "สิ่งแรก" ในอวกาศได้สำเร็จหลายอย่าง รวมถึงการที่นักบินอวกาศสหรัฐคนแรกเดินทางไปบนยานโซยูซ การต่อยานอวกาศขนาดใหญ่ที่สุดเท่าที่เคยมีมาในประวัติศาสตร์ และการเดินในอวกาศครั้งแรกของนักบินอวกาศสหรัฐด้วยชุดอวกาศ Orlan ของรัสเซีย
รัฐวิสาหกิจรอสคอสมอส
องค์การอวกาศสหพันธรัฐรัสเซีย ( "Federal'noye kosmicheskoye agentstvo Rossii"; ) หรือชื่อเรียกโดยทั่วไปว่า รอสคอสมอส ( "Roskosmos"; ) ตัวย่อว่า FKA (ФКА) และ RKA (РКА) เป็นองค์การของรัฐบาลที่รับผิดชอบกิจการด้านโครงการวิทยาศาสตร์และอวกาศของรัสเซีย รวมถึงการวิจัยด้านอวกาศยานโดยทั่วไป เดิมมีชื่อว่า Russian Aviation and Space Agency ( "Rossiyskoe aviatsionno-kosmicheskoe agentsvo", รู้จักโดยทั่วไปว่า "Rosaviakosmos")
สำนักงานใหญ่ของรอสคอสมอสตั้งอยู่ในมอสโคว์ ศูนย์ควบคุมภารกิจการบินในอวกาศหลักตั้งอยู่ที่เมืองใกล้เคียงคือ โคโรเลฟ ศูนย์ฝึกอบรมนักบินอวกาศ (Cosmonauts Training Centre หรือ GCTC) อยู่ที่เมืองสตาร์ ฐานปล่อยใช้ Baikonur Cosmodrome ซึ่งอยู่ในคาซัคสถาน (การส่งยานทั้งแบบมีมนุษย์และไม่มีมนุษย์ควบคุมส่วนมากจะปล่อยจากที่นี่) และ Plesetsk Cosmodrome ซึ่งอยู่ทางตอนเหนือของรัสเซียใช้สำหรับภารกิจที่ไม่มีมนุษย์ควบคุม โดยมากในการระบุตำแหน่งที่ตั้งทางทหาร
รายชื่อคณะลูกเรือถาวรของสถานีอวกาศนานาชาติ
ต่อไปนี้เป็น รายชื่อคณะลูกเรือถาวรของสถานีอวกาศนานาชาติ โดยที่คณะลูกเรือถาวรแต่ละชุดจะเรียกชื่อว่า "เอ็กซ์เพดิชั่น n" โดยที่ "n" เป็นเลขเรียงตามลำดับเพิ่มขึ้นในแต่ละคณะที่เสร็จสิ้นภารกิจ ทั้งนี้ไม่นับนักท่องเที่ยวอวกาศหรือผู้ไปเยือนในภารกิจจัดส่งเสบียง ชื่อของผู้บัญชาการในแต่ละเอ็กซ์เพดิชั่นจะเขียนไว้เป็น "ชื่อตัวเอียง" คำว่า "ระยะเวลา" หมายถึงเวลาของลูกเรือ โดยไม่เกี่ยวข้องกับ "เที่ยวบินขึ้น" หรือ "เที่ยวบินลง"
องค์การอวกาศแคนาดา
องค์การอวกาศแคนาดา ( หรือ CSA; หรือ ASC) เป็นหน่วยงานด้านกิจการอวกาศของรัฐบาลแคนาดา รับผิดชอบโครงการอวกาศของประเทศแคนาดา ก่อตั้งขึ้นในเดือนมีนาคม ค.ศ. 1989 ภายใต้บทบัญญัติว่าด้วยองค์การอวกาศแคนาดา อนุมัติใช้งานเมื่อเดือนธันวาคม ค.ศ. 1990 ประธานเจ้าหน้าที่บริหารขององค์การจะรายงานโดยตรงกับรัฐมนตรีว่าการกระทรวงอุตสาหกรรม
สำนักงานใหญ่ของ CSA ตั้งอยู่ที่ศูนย์อวกาศจอห์น เอช. แชปแมน ที่เมืองเซนต์-ฮิวเบิร์ต รัฐควิเบก ประเทศแคนาดา และยังมีสำนักงานอยู่ในออตตาวา ออนตาริโอ ที่ศูนย์ปฏิบัติการเดวิด ฟลอริดา และมีสำนักงานเล็กๆ อยู่ในกรุงวอชิงตัน ดี.ซี., กรุงปารีส ฝรั่งเศส, แหลมคานาเวอรัล ฟลอริดา และที่ฮูสตัน รัฐเท็กซัส
องค์การมีพนักงานเพียง 575 คน และนักศึกษาฝึกงานที่หมุนเวียนผลัดเปลี่ยนกันไปในแต่ละฤดูร้อนราว 100 คน พนักงานส่วนใหญ่ทำงานอยู่ที่ศูนย์แชปแมน
มันนี่ เดลี่
Money Daily () รายการโทรทัศน์ทางช่อง 9 เป็นรายการประเภทข่าวนำเสนอข้อมูลข่าวสารเศรษฐกิจ การเงิน การลงทุน ในสโลแกน "เติมความคิด ใกล้ชิดเศรษฐกิจการเงิน" ออกอากาศทุกวันจันทร์-วันศุกร์ (เว้นวันหยุดทำการตลาดหลักทรัพย์) เวลา 10.00-10:30 น. ดูแลเนื้อหารายการโดยกองบรรณาธิการ วารสารการเงินธนาคาร นิตยสารข่าวสารด้านเศรษฐกิจ การเงิน การลงทุน
“รายการ Money Daily นำเสนอโดย ทวีรัตน์ จิรดิลก พิชญ์ยุตม์ จงใจพิพัฒน์
เติมข้อมูล ความเคลื่อนไหวด้านเศรษฐกิจมหภาค เพื่อก้าวทันทุกสถานการณ์ด้านเศรษฐกิจ กำหนดเป็นแผนการลงทุนผ่านตลาดหุ้น และตลาดอนุพันธ์ ด้วยการสัมภาษณ์นักวิเคราะห์ผู้เชี่ยวชาญการลงทุนระดับประเทศ สดทุกวันทำการทั้งตลาดหุ้นไทย และตลาดอนุพันธ์ (ครอบคลุมผลิตภัณฑ์หลัก ได้แก่ Set 50 Index Futures และ Gold Futures) นอกจากนี้ เพื่อความเข้มข้นของเนื้อหารายการได้เจาะลึกการลงทุนรายหลักทรัพย์ผ่านการนำเสนอทิศทางการดำเนินงานที่น่าสนใจของบริษัทจดทะเบียน เพื่อประเมินความน่าสนใจในการลงทุนหุ้นรายตัว ผ่านหัวข้อหุ้นแนะนำ ( 2 หลักทัพย์เด่น ประจำวัน) ที่คัดสรรจากการปรับบทวิเคราะห์แนวโน้มการลงทุนของบริษัทหลักทรัพย์ต่างๆ เพื่อเป็นแนวทางแก่ผู้สนใจ
ถอดรหัสรวย ประจำทุกวันจันทร์ พุธ และศุกร์
• รายงานพิเศษหรือการสนทนาด้านเศรษฐกิจ การเงิน การลงทุน ตามประเด็นข่าว ความเคลื่อนไหวที่น่าสนใจ
• ครอบคลุมเนื้อหาด้านเศรษฐกิจมหภาค ผลิตภัณฑ์ทางการเงินรูปแบบใหม่ การเตือนภัยด้านการเงิน ฯลฯ
เจาะพอร์ตอัจฉริยะ ประจำทุกวันอังคาร
• เจาะความสำเร็จด้านการลงทุนของกลุ่มนักลงทุนยุดใหม่ นักลงทุนชั้นเซียน ที่สามารถสร้างเงินร้อยให้เป็นล้าน
• นำเสนอวิธีคิด แนวทางการลงทุนของนักลงทุนที่ประสบความสำเร็จในการสร้างพอร์ตการลงทุนให้งอกเงย
• เทคนิคการลงทุนส่วนบุคคล // มุมมองที่มีต่อสินทรัพย์ที่จะลงทุน // ขั้นตอนการสร้างพอร์ตเงินล้าน
แผนผังความมั่งคั่ง ประจำทุกวันศุกร์
• นำเสนอแนวทางในการวางแผนการเงินในรูปแบบง่ายๆ ทำความเข้าใจเป็นขั้นตอน
• ครอบคลุมทุกเรื่องราวที่เกี่ยวกับเงินในการดำเนินชีวิต อาทิ วางแผนเรียน ตั้งเป้ามหายการทำงาน การศึกษา การลงทุน
• ตอบโจทย์และสร้างความเข้าใจแก่กลุ่มเป้าหมายต่อการวางแผนการเงินในชีวิตประจำวัน สร้างรากฐานการออมของประเทศ
รายงานผลิตภัณฑ์ทางการเงินการลงทุน จากสถาบันการเงินต่างๆ
Alternative Investment 
• ข้อมูลพิเศษนำเสนอผ่านช่วงคั่นรายการเพื่ออัปเดตให้นักลงทุนที่สนใจทางเลือการลงทุนรูปแบบใหม่ๆที่นอกเหนือการลงทุนหลัก อาทิ หุ้นต่างประเทศ เพชร รถยนต์ ที่ดิน และอื่นๆที่น่าสนใจอดีต
อดีต
อดีต
อดีต
มนุษย์หมาป่า (ภาพยนตร์)
เดอะ วูลฟ์แมน () เป็นภาพยนตร์แนวสยองขวัญ-คลาสสิก โดย ยูนิเวอร์แซล พิคเจอร์ ในปี ค.ศ. 1941 (พ.ศ. 2484) กำกับโดย จอร์จ แวกเนอร์ บทภาพยนตร์โดย เคิร์ต ซิออดแมก นำแสดงโดย ลอน เชนีย์ จูเนียร์ รับบทเป็น ลอเรนซ์ ทัลบอท/มนุษย์หมาป่า
มนุษย์หมาป่า เป็นภาพยนตร์ฮอลลีวู้ด ฉายวันที่ 12 ธันวาคม พ.ศ. 2484 ฉบับนี้โด่งดังกว่าภาพยนตร์มนุษย์หมาป่าเรื่องแรกๆ คือ Werewolf of London (1935) ของผู้กำกับ "สจวร์ต วอล์กเกอร์"
ฉากในภาพยนตร์ แคว้นเวลส์ของสหราชอาณาจักร ส่วนภาพยนตร์เรื่องนี้นำเสนอเรื่องราวในประเทศอังกฤษ ยุควิกตอเรีย ปี 1890 เนื่องจากผู้สร้างต้องการบรรยากาศสยองขวัญของเมืองลอนดอนที่สกปรก มืดหม่น มีแสงสว่างเพียงจากตะเกียงแก๊ส และเต็มไปด้วยหมอก
แลร์รี่ ทัลบอต ซึ่งเขาเดินทางกลับมาบ้านและได้พบกับสาวสวย ในระหว่างที่เขากำลังพาเธอไปเที่ยวนั้นเอง ระหว่างทางเขาได้ถูกกัดโดยหมาป่าตัวหนึ่ง แล้วจากนั้นพอคืนพระจันทร์เต็มดวงมาถึง เขาก็กลายเป็น มนุษย์หมาป่า
อุมัร
อุมัร อิบนุลคอฏฏอบ ร่อฎิยัลลอฮุอันฮุ เกิดราวปี ค.ศ. 586 ที่มักกะหฺ ในอาราเบีย นับถือศาสนาอิสลามราวปี ค.ศ. 615 และอพยพไปมะดีนะหฺปี ค.ศ. 622 
เป็นบิดาของนางฮัฟเศาะหฺ ซึ่งแต่งงานกับนบีมุฮัมมัดราวในปี ค.ศ. 625
เขาดำรงตำแหน่งเป็นคอลีฟะหฺหลังการตายของคอลีฟะหฺอะบูบักรฺ 3 สิงหาคม 634 ท่านได้รับสมญานามว่า อะมีรุลมุอ์มินีน (ผู้นำแห่งศรัทธาชน) ภายหลังเหล่ากษัตริย์ หรือคอลีฟะหฺอาหรับก็ใช้สมญานามนี้ แม้กระทั่งในเวลาปัจจุบัน นอกจากนี้ท่านอุมัรยังมีอีกสมญานามหนึ่งว่า อัลฟารูก หมายถึง ผู้ที่แยกระหว่างความจริงกับความเท็จ
ชาวตะวันตกถือว่าคอลีฟะหฺอุมัรนี้เป็นหนึ่งในร้อยอัจฉริยะในโลก ตั้งแต่อดีตและปัจจุบัน เป็นนักปกครองที่เก่งกาจ สามารถขยายอาณาจักรอิสลามออกไปทุกสารทิศ เป็นผู้พิชิตอนาจักรเปอร์เซีย และอณาจักรโรมัน มีบุคลิกเข้มแข็ง ชอบเดินออกไปในตลาดเพื่อตรวจตราการค้าขายให้เป็นไปด้วยความยุติธรรมและดูแลความเป็นอยู่ของประชาชนภายใต้การปกครองของท่าน เมื่อพบคนเดือดร้อนท่านก็ไม่รีรอที่จะเข้าไปช่วยเหลือ ในมือถือไม้หวดตีพ่อค้าโกงตาชั่ง จนกล่าวกันว่า ไม้เรียวของท่านอุมัรน่ากลัวยิ่งกว่าดาบ ความเข้มงวดของอุมัรทำให้ผู้คนพากันเกรงกลัว อุมัรปกครองตามหลักคำสอนของศาสนาอิสลาม
อุมัรเสียชีวิตที่กรุงมะดีนะหฺเนื่องจากถูกอะบูลุลุอะหฺ ทาสจากเปอร์เซีย สังหาร เมื่อวันที่ 3 พฤศจิกายน ค.ศ. 644 ร่างของท่านอุมัรถูกฝังที่มัสยิดนะบี นครมะดีนะหฺ ใกล้กับที่ฝังของท่านบีมุฮัมมัด (ศ) และท่านอะบูบักรฺ (ร)
แบบว่า…โลกเบี้ยว
แบบว่า…โลกเบี้ยว เป็นรายการตลกอารมณ์ดีที่จะนำเหตุการณ์ต่างที่ถูกสร้างขึ้น เคล็ดลับในแบบฮาๆ รวมไปถีงล้อโฆษณา และ มิวสิกวิดีโอ ออกอากาศครั้งแรกเมื่อปี พ.ศ. 2530 วันพุธ เวลา 14.00 น. ทางสถานีวิทยุโทรทัศน์กองทัพบกช่อง 5 ระยะเวลาออกอากาศ 17 ปี ภายหลังในปี พ.ศ. 2547 ได้เปลี่ยนชื่อเป็น "แบบว่า...เบี้ยวไม่เลิก" ก่อนที่จะยุติการออกอากาศในที่สุด และได้นำกลับฉายอีกครั้ง ทาง ช่อง Bang Channel
เป็นรายการตลกสลับกับเพลงที่ล้อเลียนดัดแปลงจากศิลปินเก่า ซึ่งมีผลงานออกมาเป็นอัลบั้มอยู่สามชุด สังกัด จีเอ็มเอ็ม แกรมมี่
ข้อความคาดการณ์ของปวงกาเร
ในทางคณิตศาสตร์ ข้อความคาดการณ์ของปวงกาเร () คือทฤษฎีเกี่ยวกับคุณลักษณะของทรงกลม 3 มิติภายในขอบเขต 3 มิติ ผู้ริเริ่มข้อความคาดการณ์นี้คือ อองรี ปวงกาเร โดยอ้างถึงพื้นที่ว่างที่ดูเหมือนจะเป็นรูปทรง 3 มิติธรรมดา แต่กลับเชื่อมต่อกันโดยมีขนาดจำกัดและไม่มีขอบเขต (3 มิติแบบปิด) ข้อความคาดการณ์ของปวงกาเรระบุว่าถ้ารูปทรงเช่นนั้นมีคุณสมบัติโดยแต่ละรูปที่อยู่บนรูปทรงสามารถบีบรัดเข้าหากันอย่างต่อเนื่องจนกระทั่งกลายเป็นจุดได้ เมื่อนั้นรูปทรงนั้นจะต้องเป็นทรงกลม 3 มิติแน่นอน คุณลักษณะเช่นนี้ปรากฏอยู่ในรูปทรงที่มีมากกว่า 3 มิติบางส่วนด้วย
นักคณิตศาสตร์พากันคิดค้นหนทางพิสูจน์ทฤษฎีนี้เป็นเวลานับศตวรรษ จนในที่สุด กริกอรี เพเรลมาน ได้ร่างข้อพิสูจน์ข้อความคาดการณ์นี้เป็นรายงานจำนวนมากตั้งแต่ปี ค.ศ. 2002-2003 ข้อพิสูจน์นี้อ้างตามโครงการของของ ศจ.ริชาร์ด แฮมิลตัน จากนั้นทีมนักคณิตศาสตร์มากมายจึงหาทางตรวจสอบความถูกต้องของข้อพิสูจน์ของเพเรลแมน
ข้อความคาดการณ์ของปวงกาเรเคยเป็นหนึ่งในปัญหาที่สำคัญที่สุดในวิชาทอพอโลยีมาเป็นเวลานานก่อนจะได้รับการพิสูจน์ ทั้งยังเป็นหนึ่งในปัญหารางวัลมิลเลนเนียม ซึ่งสถาบันคณิตศาสตร์เคลย์ยื่นข้อเสนอ 1 ล้านดอลล่าร์สหรัฐให้แก่ผู้แรกที่สามารถไขปัญหาเหล่านี้ได้ ข้อพิสูจน์ของเพเรลมานได้รับการตรวจสอบและยืนยันในปี ค.ศ. 2006 ทำให้เขาได้รับเหรียญรางวัลฟีลด์ส แต่เขาปฏิเสธในเวลาต่อมา เพเรลมานได้รับรางวัลมิลเลนเนียมเมื่อ 18 มีนาคม ค.ศ. 2010 ทำให้ข้อความคาดการณ์ของปวงกาเรเป็นปัญหารางวัลมิลเลนเนียมข้อแรกที่ได้รับการไขข้อพิสูจน์ได้
เงารักลวงใจ
เงารักลวงใจ เป็นละครโทรทัศน์ จากบทประพันธ์ของพรดี (ณัฐิยา ศิรกรวิไล) เขียนบทโทรทัศน์โดย จิรัฏฐ์ นิรดา กำกับการแสดงโดยกฤษณ์ ศุกระมงคล ดำเนินงานโดย บริษัท เมคเกอร์ วาย กรุ๊ป จำกัด ออกอากาศทุกวันศุกร์ เวลา 20.30 น. เสาร์ - อาทิตย์ เวลา 20.15 น. ทางไทยทีวีสีช่อง 3 เริ่มตอนแรกในวันศุกร์ที่ 23 เมษายน พ.ศ. 2553 และอวสานในวันที่ 21 พฤษภาคม 2553 (นำมาออกอากาศซ้ำอีกครั้งตั้งแต่วันที่ 28 กุมภาพันธ์ พ.ศ. 2554 - 11 เมษายน พ.ศ. 2554 ทุกวันจันทร์ - ศุกร์ เวลา 14:45 - 15:47 นาฬิกา)
โมดูลห้องทดลองของญี่ปุ่น
โมดูลห้องทดลองของญี่ปุ่น ( หรือ JEM) หรือเป็นที่รู้จักกันในชื่อเรียกว่า โมดูลคิโบ () เป็นโมดูลด้านวิทยาศาสตร์ของประเทศญี่ปุ่นบนสถานีอวกาศนานาชาติ พัฒนาขึ้นโดยองค์การสำรวจอวกาศญี่ปุ่น (JAXA) เป็นโมดูลของสถานีอวกาศนานาชาติแบบโมดูลเดี่ยวที่มีขนาดใหญ่ที่สุด ชิ้นส่วน 2 ชิ้นแรกของโมดูลนำส่งขึ้นโดยกระสวยอวกาศเที่ยวบิน STS-123 และ STS-124 ชิ้นที่ 3 ซึ่งเป็นชิ้นสุดท้ายนำขึ้นโดยเที่ยวบิน STS-127
โมดูลคิโบมีส่วนประกอบหลัก 4 ส่วนได้แก่
โคลัมบัส (โมดูลของสถานีอวกาศนานาชาติ)
โคลัมบัส () เป็นห้องปฏิบัติการทางวิทยาศาสตร์ซึ่งเป็นส่วนหนึ่งของสถานีอวกาศนานาชาติ เป็นชิ้นส่วนใหญ่ที่สุดที่สร้างโดยองค์การอวกาศยุโรป (ESA)
โมดูลโคลัมบัสก่อสร้างที่เมืองตูริน ประเทศอิตาลี เช่นเดียวกับโมดูลฮาร์โมนีและโมดูล Tranquility โดยบริษัท Alcatel Alenia Space ที่มีฐานในกรุงโรม การออกแบบสถาปัตยกรรมการใช้งาน (รวมถึงซอฟต์แวร์) ของห้องทดลองดำเนินการโดย EADS ในเยอรมนี และนำมาประกอบรวมกันก่อนจะนำส่งไปที่ศูนย์อวกาศเคนเนดีในฟลอริดา โมดูลถูกนำส่งขึ้นด้วยกระสวยอวกาศแอตแลนติส เที่ยวบิน STS-122 เมื่อวันที่ 7 กุมภาพันธ์ ค.ศ. 2008 โดยได้รับการออกแบบให้มีอายุใช้งานประมาณ 10 ปี การควบคุมการทำงานของโมดูลทำโดยศูนย์ควบคุมโคลัมบัส ซึ่งตั้งอยู่ที่ศูนย์ควบคุมปฏิบัติการในอวกาศแห่งเยอรมัน ซึ่งเป็นส่วนหนึ่งของศูนย์อวกาศยานเยอรมัน (German Aerospace Center หรือ DLR) ที่เมือง Oberpfaffenhofen ใกล้กับเมืองมิวนิก ประเทศเยอรมนี
องค์การอวกาศยุโรปใช้เงินในการก่อสร้างโมดูลโคลัมบัสเป็นเงิน 1,400 ล้านยูโร ซึ่งรวมไปถึงเครื่องมือทดลองต่างๆ ที่จะติดตั้งภายในและโครงสร้างพื้นฐานการควบคุมจากภาคพื้นดินที่จำเป็นต้องใช้ในการควบคุมการทำงาน
เต้นกระจายยัยตัวจุ้น
เต้นกระจายยัยตัวจุ้น (; ) เป็นภาพยนตร์เกาหลีที่จัดฉายครั้งแรกใน ค.ศ. 2005 ซึ่งเขียนบทและกำกับโดย ปาร์ค ยังฮุน โดยใจความสำคัญของเรื่องนี้คือ "ความสำเร็จไม่สามารถทำให้คุณมีความสุขได้ หากใครบางคนที่คุณรักได้จากไป"นายงแซ ผู้ซึ่งเคยเป็นนักเต้นลีลาสที่มากด้วยฝีมือ ที่มักจับคู่เต้นกับ เซยอง ด้วยกันเสมอจนมีชื่อเสียงไปทั่ว แต่ก็ถูก จองฮยุนซู ซึ่งเป็นคู่แข่งคนสำคัญกลั่นแกล้ง ทั้งยังโดนแย่ง เซยอง คู่เต้นคนสำคัญของเขาไปอีกด้วย
ต่อมา นายงแซได้รับการแจ้งจาก มาซังดู ว่าจะมีคู่เต้นมาจากเมืองจีน เธอมีชื่อว่า จางแชมิน ซึ่งมีอายุ 25 ปี แต่เมื่อพบกับเธอแล้วกลับรู้สึกว่าใบหน้าอ่อนกว่าที่คาดไว้ เนื่องจากเธอเป็นชาวต่างชาติ จึงไม่สามารถอยู่ในเกาหลีได้ตลอด เธอจึงจำเป็นต้องโอนสัญชาติเป็นชาวเกาหลี จึงมีแผนจดทะเบียนสมรสกับนายงแซเพื่อหลอกเจ้าหน้าที่ฝ่ายทะเบียน ต่อมา มาซังดูมารับตัวเธอกลับ และทำให้นายงแซเพิ่งมารู้ว่า แท้จริงแล้วเธอไม่ใช่ "จางแชมิน" หากแต่เป็นน้องสาวที่ชื่อ "จางแชริน" เนื่องจากพี่สาวของเธอมีคู่หมั้นอยู่ที่เมืองจีน
เมื่อไปสมัครเข้าร่วมแข่งขันก็พบว่าชื่อที่จางแชรินสมัครไว้เป็นชื่อของพี่สาวซึ่งต้องเต้นคู่กับจองฮยุนซู นายงแซเพิ่งรู้ว่าเขาได้ถูกมาซังดูหักหลัง และแล้ว นายงแซก็ถูกลูกน้องของ จองฮยุนซู ข่มขู่และให้นายงแซยอมมอบตัวจางแซรินให้ไปเป็นคู่เต้นกับจองฮยุนซู นายงแซไม่พอใจจึงเข้าปะทะกับอีกฝ่าย แต่ก็ถูกเหล่าอันธพาลรุมทำร้าย และถูกไม้ฟาดเข้าที่ขาของ นายงแซ อย่างแรง จนไม่สามารถกลับมาเต้นได้อย่างปกติอีกต่อไป
นายงแซกลับมาที่พักพร้อมกับจางแซริน นายงแซไม่สามารถเดินได้อย่างปกติอีกแล้ว เขาให้มาซังดูมารับตัวจางแชรินไป อย่างไรก็ตาม จางแชริน ไม่ต้องการกลับหากยังไม่ประสบความสำเร็จ และได้ขอร้องให้นายงแซสอนการเต้นให้กับเธอ จางแซรินนึกถึงหิ่งห้อยคู่รักที่เธอนำมาที่เกาหลี เธอเปรียบเทียบหิ่งห้อยกับมนุษย์ว่า หากปราศจากคู่รักคงต้องรู้สึกอ้างว้างเดียวดาย พวกมันต้องการอยู่คู่กันไปจนวันตาย
ในวันแข่งขัน จางแชรินเดินเข้ามาในเวทีพร้อมกับจองฮยุนซู เธอขาดความมั่นใจเมื่อไม่มีนายงแซมาคอยให้กำลังใจ เมื่อเข้าสู่เวทีพร้อมกับจองฮยุนซูแล้วเธอก็มองหานายงแซไปทั่วก็ไม่พบ เธอไม่มีใจที่จะเต้นอีกต่อไป แต่แล้ว นายงแซก็ปรากฏตัวขึ้นที่บนอรรถจรรย์ เธอจึงเริ่มมีกำลังใจและสามารถเริ่มเต้นได้อย่างสมบูรณ์แบบ ในท้ายที่สุดเธอก็ได้รับชัยชนะ แต่ก็ต้องถูกจองฮยุนซูพาตัวไป เธอต้องการให้นายงแซกลับมาหาเธอ แต่เขาก็ไม่มา ต่อมาเธอเพิ่งรู้ว่านายงแซเองก็เป็นฝ่ายรอการกลับมาของเธอซึ่งเป็นคนรักเช่นกัน การรอคอยนี้ทำให้เธอนึกถึงหิ่งห้อยที่รอคู่ของมันจนวันตาย
ภาพยนตร์ชุดนี้อาจได้รับความเห็นในเชิงลบอยู่บ้าง ผู้วิจารณ์จาก "วาไรตี้" ดีเร็ก เอลลี ได้เทียบกับภาพยนตร์ "Dance with the Wind" โดยอ้างอิงถึงการแสดงของปาร์ก ยองฮุน กับมุน และได้เขียนว่า "เนื้อเรื่องไม่มีน้ำ" ทอม จัมมาร์โก นักวิจารณ์จากเว็บไซต์ Koreanfilm.org กล่าวถึงภาพยนตร์ชุดนี้ว่า "น่าผิดหวังและน่าเบื่อ"
เกตเวย์
เกตเวย์ () อาจหมายถึง
เกตเวย์ (บริษัทคอมพิวเตอร์)
เกตเวย์ (Gateway) เป็นบริษัทคอมพิวเตอร์ในเครือของบริษัทเอเซอร์ สำนักงานใหญ่ตั้งอยู่ที่เมืองเออร์ไวน์ รัฐแคลิฟอร์เนีย สหรัฐอเมริกา เกตเวย์เป็นบริษัทคอมพิวเตอร์ที่เคยประสบความสำเร็จอย่างสูง และได้รับความนิยมตั้งแต่ปี พ.ศ. 2534 สำหรับขายคอมพิวเตอร์ส่วนบุคคล โดยมีสัญลักษณ์เป็นกล่องคอมพิวเตอร์ลวดลายจุดเหมือนวัวนม นอกจากนี้เกตเวย์ยังเคยมีการประชาสัมพันธ์และการตลาดที่โดดเด่น จนกระทั่งปี พ.ศ. 2549 คอมพิวเตอร์เกตเวย์ไม่เป็นที่นิยม และหลุดจากอันดับบริษัทขนาดใหญ่ในอเมริกาตาม Fortune 500
ในวันที่ 4 กันยายน พ.ศ. 2550 เกตเวย์ได้ขายกิจการบางส่วน โดยเฉพาะบริษัทในเครือข่ายที่ตั้งอยู่ที่เมืองแนชวิลล์ รัฐเทนเนสซี ให้แก่บริษัทเอ็มพีซี ต่อมาในวันที่ 16 ตุลาคม พ.ศ. 2550 บริษัทเอเซอร์จากไต้หวันได้เข้ามาซื้อกิจการทั้งหมดของเกตเวย์ เป็นจำนวนเงินประมาณ 710 ดอลลาร์สหรัฐ
ราคาหุ้นสุดท้ายของเกตเวย์ตกต่ำลงสุดที่ 1.90 ดอลลาร์ ซึ่งต่ำกว่าค่าเฉลี่ยทั่วประเทศของสหรัฐอเมริกาที่ 4.00 ดอลลาร์ โดยในช่วงที่เกตเวย์ประสบความสำเร็จ ราคาหุ้นของเกตเวย์สูงขึ้นสุดที่ 84.00 ดอลลาร์
ปัจจุบันเกตเวย์เป็นหนึ่งในชื่อตราสินค้าของคอมพิวเตอร์ของเอเซอร์ ที่มีการเปิดตลาดในเอเชียรวมถึงประเทศไทย โดยจะแยกตลาดออกมา โดยเกตเวย์จะถูกนับว่าเป็นรุ่นของคอมพิวเตอร์ที่เจาะกลุ่มตลาดราคาสูง เปรียบต่างกับเอเซอร์ที่เจาะกลุ่มตลาดราคาประหยัด
เลขฐานสามสิบหก
เลขฐานสามสิบหก () เป็นระบบเลขฐานที่มีสัญลักษณ์ 36 ตัว ประกอบไปด้วยเลข 0-9 และอักษรละติน A–Zโดยสัญลักษณ์เลข 0–9 มีค่าเท่ากับเลขศูนย์ถึงเลขเก้า และตัวอักษร A–Z มีค่าเท่ากับเลขสิบถึงเลขสามสิบห้า
ชไมพร จตุรภุช
ชไมพร จตุรภุช เกิดเมื่อวันที่ 13 กันยายน พ.ศ. 2506 เป็นนักแสดงชาวไทย เริ่มจากเข้าประกวดนางสาวไทยเมื่อปี พ.ศ. 2527 จากนั้นจึงได้เข้าสู่วงการแสดงโดยเริ่มจากละครจักรๆ วงศ์ๆ ทางช่อง 7 เรื่อง "เทพสามฤดู" ที่ออกอากาศทุกวันเสาร์และอาทิตย์ในช่วงเช้า โดยรับบทเป็นจินดาเหมันต์ หนึ่งในเทพทั้งสาม จากนั้นจึงมีผลงานต่อมาเรื่อยๆ ซึ่งส่วนใหญ่เป็นจอแก้ว เธอเป็นดาราเจ้าบทบาทที่แสดงได้หลากหลายทั้งนางเอก นางรอง และนางร้าย แต่เนื่องจากมีสายตาดุเด่นออกไปทางร้ายลึก จึงมักได้บทร้ายมากกว่า เช่น บท "พิตะวัน" ในละครเรื่อง "มายา" (ช่อง 7), "ศันสนีย์" จากเรื่อง "จำเลยรัก" (ช่อง 7), "คุณยายวรนาฏ" จากเรื่อง "ทายาทอสูร" (ช่อง 5) ฯลฯ แต่ยังเล่นบทน่าสงสารได้ดี เช่น บท "น้อย" ในละครเรื่อง "คมพยาบาท" ทางช่อง 5, บท "ปัทมา" จากเรื่อง "ขมิ้นกับปูน" ทางช่อง 7, บท "โอบบุญ" จากเรื่อง "กำแพงบุญ" ฯลฯ
ชีวิตส่วนตัว ปัจจุบัน ชไมพร ยังมีสถานภาพโสด ได้ผันตัวทำงานเบื้องหลังเป็นผู้บริหาร บริษัท เนเวอร์แลนด์ ครีเอชั่น จำกัด และ บริษัท แชนนอล ซี จำกัด เพื่อผลิตรายการสารคดี และยังรับงานละครโทรทัศน์บ้างเป็นช่วงๆ
แอรอน เทย์เลอร์-จอห์นสัน
แอรอน เพอร์รี เทย์เลอร์-จอห์นสัน () เกิดเมื่อวันที่ 13 มิถุนายน ค.ศ. 1990 เป็นนักแสดงชาวอังกฤษ มีผลงานแสดงละครเวที โทรทัศน์และภาพยนตร์ เขาเริ่มการแสดงตั้งแต่อายุ 6 ปี แสดงในภาพยนตร์อย่าง "Angus, Thongs and Perfect Snogging" และ "The Illusionist" จากนั้นแสดงในภาพยนตร์อย่าง "Nowhere Boy" ที่เขารับบทเป็นจอห์น เลนนอน และแสดงในภาพยนตร์ซูเปอร์ฮีโรเรื่อง "Kick-Ass" จอห์นสันปรากฏตัวใน End Credit ใน Captain America: The Winter Soldier in 2014 โดยเขาได้รับบทเป็น Quicksilver และเขาก็ได้รับบทเป็น Quicksilver อย่างเต็มตัวใน Avengers : Age of Ultron 2015 มหาศึกอัลตรอนถล่มโลก
จอห์นสันเกิดเมื่อวันที่ 13 มิถุนายน ค.ศ. 1990 ในโฮลเมอร์กรีน บักกิงแฮมเชอร์ ประเทศอังกฤษ เป็นบุตรชายของแม่บ้านและพ่อซึ่งเป็นวิศวกรโยธา ในวันที่ 31 ตุลาคม ค.ศ. 2009 จอห์นสันประกาศหมั้นกับนักสร้างภาพยนตร์ แซม เทย์เลอร์-วูด ผู้กำกับที่เขาแสดงในภาพยนตร์เรื่อง "Nowhere Boy" เมื่อวันที่ 7 กรกฎาคม ค.ศ. 2010 แซมให้กำเนิดบุตรสาว ชื่อว่า วิลดา เร
จอห์นสันเริ่มการแสดงตั้งแต่อายุ 6 ปี แสดงเป็นบุตรของแม็กดัฟ ร่วมกับรูฟัส ซีเวล ในแม็คเบ็ธในปี 1999 และใน "All My Sons" ของอาเทอร์ มิลเลอร์ในปี 2000 ผลงานด้านโทรทัศน์ในบทไนเกอร์ ในซีรีส์ทางช่องบีบีซีในปี 2004 ดัดแปลงจากบทประพันธ์เรื่อง "Feather Boy" และบทโอเวนในซีรีส์ทางช่องอีโฟร์เรื่อง "Nearly Famous" ในปี 2003 จอห์นสันแสดงในบทชาร์ลี แชปลินในวัยหนุ่มใน "Shanghai Knights"ในปี 2006 เขาแสดงใน "The Illusionist" แสดงในฉากย้อนอดีต ในตอนแรกของภาพยนตร์เป็นเอ็ดเวิร์ด นอร์ตันในวัยรุ่น ในเรื่องนี้เขาฝึกการโยนบอล เรียนมายากล เขายังฝึกการตั้งไข่บนไม้เท้า ถึงแม้จะมีเครื่องทุ่นแรงมาช่วย จอห์นสันปรากฏในบทขวัญใจวัยรุ่น ในภาพยนตร์ตลกวัยรุ่นเรื่อง "Angus, Thongs and Perfect Snogging" ในบทโลริเมอร์ แบล็ก ใน "Armadillo" และบทพรอสเพอร์ใน "The Thief Lord"
จอห์นสันรับบทเป็นจอห์น เลนนอนในภาพยนตร์ชีวประวัติในปี 2009 เรื่อง "Nowhere Boy" กำกับโดยแซม เทย์เลอร์-วูด ในปี 2010 เขารับบทเดฟ ลีซิวสกี ในบทนำในภาพยนตร์ของแมททิว วอห์นและเจน โกลด์แมนเรื่อง "Kick-Ass" สร้างจากหนังการ์ตูนแนวซูเปอร์ฮีโรในชื่อเรื่องเดียวกันของมาร์ก มิลลาร์และจะรับบทสำคัญใน "Chatroom" กำกับโดยฮิดีโอ นากาตา
ปี 2016 จอห์นสันร่วมแสดงใน "Nocturnal Animals" ภาพยนตร์ของผู้กำกับ-ดีไซเนอร์ชื่อดัง ทอม ฟอร์ด เขาได้รับคำชมจากนักวิจารณ์มากมายและได้ถูกเสนอชื่อเข้าชิงรางวัลสมทบชายจากหลายสถาบัน รวมถึงลูกโลกทองคำ โดยใน "Nocturnal Animals" ผู้กำกับทอม ฟอร์ดได้เปิดเผยว่า หนึ่งในฉากที่ถูกตัดออกคือ ฉากเปลือยกายเห็นอวัยวะเพศชายขนาดเขื่องแบบชัดเจนเต็มตาของจอห์นสัน แต่ฟอร์ดต้องตัดฉากนี้ทิ้งด้วยเหตุผลว่า "อวัยวะเพศชายไซส์ขนาดเขื่องของจอห์นสันจะกลายเป็นเพียงสิ่งเดียวเท่านั้นที่ผู้ชมทุกคนจะพูดถึง"